3. การประกอบธุรกิจของแต่ละสายผลิตภัณฑ์

การประกอบธุรกิจของแต่ละสายผลิตภัณฑ์จำแนกตามกลุ่มธุรกิจหลัก 6 กลุ่ม ดังนี้

บรรจุภัณฑ์

1. บริษัท อุตสาหกรรมทำเครื่องแก้วไทย จำกัด (มหาชน)

(1) ลักษณะผลิตภัณฑ์หรือบริการ

เป็นผู้ผลิตและจำหน่ายขวดแก้ว รายได้หลักของบริษัทประมาณร้อยละ 99.6
ได้จากการจำหน่ายขวดแก้วให้แก่อุตสาหกรรมขนาดใหญ่ภายในประเทศ เช่น เบียร์ สุรา น้ำอัดลม
เครื่องดื่มเกลือแร่ อาหารและยา เป็นต้น การจัดจำหน่ายผ่านฝ่ายผลิตภัณฑ์เครื่องแก้วบริษัท เบอร์ลี่
ยุคเกอร์ จำกัด (มหาชน) เช่น กลุ่มเบียร์ เช่น เบียร์ช้าง ไฮเนเก้น มิทไวด้า อาซาฮี กลุ่มสุรา
เช่น แม่โขง แสงโสม แบล็คแคท วี.โอ. จอห์นนี่ วอล์คเกอร์-1 เครื่องดื่มบำรุงกำลัง เช่น
สปอนเซอร์ กระทิงแดง คาราบาวแดง เอ็ม-150 น้ำอัดลม เช่น สไปรท์ โค้ก แฟนต้า ชเวปส์
เป็ปซี่ เซเว่น-อัพ มิรินด้า เนสที อาร์ซี โคลา ซันเครส โซดาและน้ำดื่มช้าง
กลุ่มอาหาร เช่น แบรนด์ วีต้า เบซซ์ เฮลซ์บลูบอย โอวัลติน เนสกาแฟ กลุ่มซอสปรุงรส เช่น
แม่ประนอม
ครัวสยาม ง่วนเชียง ซอสหอยนางรม ศรีราชาพานิช สุรีย์ อินเตอร์ฟู้ดส์ มรดก เอ็กซ์โซติก ฟู้ด
เวชพงศ์
กลุ่มเภสัชภัณฑ์ เช่น วิทยาศรม พารา ซาร่า เพ็ญภาค เป็นต้น
ยอดขายส่งออกต่างประเทศมีประมาณ
ร้อยละ 2.8 ของรายได้รวม

(2) การตลาดและภาวะการแข่งขัน

(ก) ปัจจุบันลูกค้ารายใหญ่ที่สุดของบริษัท ได้เข้ามาเป็นผู้ถือหุ้นรายใหญ่ของบริษัท
แต่นโยบายบริษัทยังคงเน้นเรื่องการคงไว้ซึ่งการดูแลลูกค้าเดิม ทั้งด้านคุณภาพและการตรงต่อเวลา
และเพิ่มการหาตลาดจากต่างประเทศ บริษัทได้ผลิตผลิตภัณฑ์ใหม่ออกสู่ตลาดสร้างความหลากหลาย
รักษาคุณสมบัติของผลิตภัณฑ์ ขยายคุณภาพด้านบริการ ริเริ่มเทคโนโลยีใหม่ ๆ
การเพิ่มความพึงพอใจของลูกค้าและ
การยกระดับคุณภาพผลิตภัณฑ์ของบริษัทให้สูงขึ้นตามมาตรฐานคุณภาพระดับโลก
มาตรฐานที่ได้นำมาประยุกต์ใช้ เพื่อรับประกันคุณภาพผลิตภัณฑ์และการมีกระบวนการผลิตที่ดี เช่น
Best Practice Progra จาก Ovens-Illinois Asia Pacific ประเทศออสเตเลีย
ระบบ5ส เป็นต้นและมีส่วนร่วมในการพัฒนาประสิทธิภาพในกระบวนการดำเนินงาน
โดยมีเป้าหมายสำคัญคือ เพื่อมุ่งสร้างความเชื่อมั่นและความพึงพอใจสูงสุดแก่ลูกค้า
โดยได้ขยายสายการผลิตบรรจุภัณฑ์อาหารที่มีความสะอาดถูกหลักอนามัย
มีสายการผลิตในห้องควบคุมอุณหภูมิและมลพิษ ปัจจุบัน กลุ่มบริษัท ไทยเจริญ คอมเมอร์เชียล กรุ๊ป
เป็นลูกค้ารายใหญ่สุดที่ซื้อผ่าน ฝ่ายผลิตภัณฑ์เครื่องแก้วบริษัท เบอร์ลี่ ยุคเกอร์ จำกัด (มหาชน)

รายชื่อลูกค้ารายใหญ่ แยกตามลักษณะของผลิตภัณฑ์ เป็นดังนี้

+----------------------------+-----------------------------------------+
| ผลิตภัณฑ์                     | ชื่อลูกค้า                                  |
+----------------------------+-----------------------------------------+
| ขวดเบียร์                    | บริษัท บางนาโลจิสติค จำกัด                   |
|                            |                                         |
|                            | บริษัท ไทยเอเซีย แปซิฟิค บริวเวอรี่ จำกัด        |
+----------------------------+-----------------------------------------+
| ขวดสุรา                     | บริษัท บางนาโลจิสติค จำกัด                   |
+----------------------------+-----------------------------------------+
| ขวดไวน์                     | บริษัท สยามไวเนอรี่ จำกัด                    |
|                            |                                         |
|                            | บริษัท บางนาโลจิสติค จำกัด                   |
+----------------------------+-----------------------------------------+
| ขวดน้ำอัดลม                  | บริษัท ไทยน้ำทิพย์ จำกัด                      |
|                            |                                         |
|                            | บริษัท เสริมสุข จำกัด (มหาชน)                |
+----------------------------+-----------------------------------------+
| ขวดเครื่องดื่มบำรุงกำลัง         | บริษัท เครื่องดื่มกระทิงแดง จำกัด               |
|                            |                                         |
|                            | บริษัท คาราบาวตะวันแดง จำกัด                |
|                            |                                         |
|                            | บริษัท เครื่องดื่มแรงเยอร์ จำกัด                |
|                            |                                         |
|                            | บริษัท โอสถสภา จำกัด                       |
+----------------------------+-----------------------------------------+
| ขวดยา แก้วน้ำและขวดอาหาร     | บริษัท เบอร์ลี่ ยุคเกอร์ จำกัด (มหาชน)          |
|                            |                                         |
|                            | บริษัท เฮลซ์ เทรดดิ้ง จำกัด                   |
|                            |                                         |
|                            | บริษัท หยั่น หว่อ หยุ่น จำกัด                   |
|                            |                                         |
|                            | บริษัท เซเรบอส (ประเทศไทย) จำกัด           |
+----------------------------+-----------------------------------------+

(ข) สภาพการแข่งขันภายในอุตสาหกรรม

ในประเทศไทย มีผู้ผลิตรายใหญ่ในอุตสาหกรรมผลิตบรรจุภัณฑ์แก้ว จำนวน 4 ราย
บริษัทมีส่วนแบ่งการตลาดอยู่ที่ประมาณร้อยละ 36.5 ผู้ผลิตแต่ละรายต่างก็มีลูกค้าของตนเองเป็นหลัก
อุตสาหกรรมผลิตขวดแก้วเป็นธุรกิจที่ใช้เงินลงทุน และเทคโนโลยีสูงมาก
ทำให้ผู้ผลิตรายใหม่ที่จะเข้ามาในอุตสาหกรรมนี้
ได้ยาก การวางแผนการขายและจัดส่งสินค้าให้เพียงพอกับการผลิตที่ผลิตตลอด 24
ชั่วโมงตลอดทั้งปีนับเป็นสิ่งสำคัญ
การนำเข้าขวดแก้วจากต่างประเทศมีต้นทุนค่าขนส่งและอัตราภาษีนำเข้าร้อยละ 5
ทำให้ไม่มีการแข่งขันจากภายนอกประเทศ ด้านการแข่งขันจากบรรจุภัณฑ์อื่น เช่น กระป๋องอลูมิเนียม
ขวดพลาสติกและกล่องกระดาษ ขวดแก้วจะได้เปรียบที่สำคัญคือ ไม่ทำปฏิกิริยากับผลิตภัณฑ์ที่บรรจุ
มีความปลอดภัยสูง ช่วยลดต้นทุนของสินค้าสำเร็จรูป
เนื่องจากสามารถนำกลับมาใช้บรรจุใหม่ได้หลายรอบ

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 2 แห่ง แต่ละโรงงานประกอบด้วย ที่ดิน อาคารสำนักงาน
อาคารโรงงาน คลังสินค้า เครื่องจักรและอุปกรณ์ต่าง ๆ โรงงานที่ 1 หรือโรงงานราษฎร์บูรณะ
ตั้งอยู่เลขที่ 15 หมู่ 1 ถนนราษฎร์บูรณะ แขวงราษฎร์บูรณะ กรุงเทพมหานคร 10140
มีกำลังการผลิต 730 ตันหลอมต่อวัน โรงงานที่ 2 หรือโรงงานบางพลี ตั้งอยู่เลขที่ 78 หมู่ 9
ซอยวัดศรีวารีน้อย ถนนบางนา-ตราด กม.18 ตำบลหนองปรือ อำเภอบางพลี จังหวัดสมุทรปราการ
10540 มีกำลังการผลิต 1,310 ตันหลอมต่อวัน
แต่ละโรงงานได้ติดตั้งอุปกรณ์และเครื่องจักรที่ใช้ในการผลิตที่สำคัญ

กำลังการผลิตและปริมาณการผลิต

บริษัทเป็นโรงงานที่ทำการผลิตตลอด 24 ชั่วโมง แบ่งออกเป็น 3 กะ ๆ ละ 8 ชั่วโมง
โดยมีรายละเอียด
การผลิตในระยะ 3 ปีที่ผ่านมาดังนี้

  ----------------------------------- ----------- ----------- ------------
                                      2549        2548        2547

  กำลังการผลิตเต็มที่ (หน่วย / ตัน)          744,600     744,600     672,030

  ปริมาณการผลิตจริง (หน่วย / ตัน)          585,120     574,960     623,104

  การใช้กำลังการผลิต (ร้อยละ)             78.6        77.2        92.7

  อัตราเพิ่มของปริมาณการผลิต (ร้อยละ)       1.8         (8)         5
  ----------------------------------- ----------- ----------- ------------

วัตถุดิบที่ใช้ในการผลิต

วัตถุดิบที่ใช้ในการผลิต โดยปริมาณ ร้อยละ 91 และร้อยละ 67 โดยมูลค่า
ได้จากแหล่งกำเนิดภายในประเทศ
บริษัทมีนโยบายที่จะจัดหาวัตถุดิบจากแหล่งภายในประเทศเพื่อทดแทนวัตถุดิบจากต่างประเทศ
อย่างไรก็ตามวัตถุดิบหลายชนิดจำเป็นต้องสั่งซื้อจากต่างประเทศเพราะยังไม่มีในประเทศ
หรือมีปริมาณไม่เพียงพอ และบางชนิดคุณภาพยังไม่ได้มาตรฐาน วัตถุดิบภายในประเทศ ได้แก่
ทรายแก้ว หินปูน เฟลด์สปาร์ โดโลไมท์ เศษแก้ว วัตถุดิบจากต่างประเทศ ได้แก่ โซดาแอช
ซอลท์เคค แคลไซด์อลูมีน่า โค๊คดัสท์ ซิลิเนียม โคลอลท์ ไออ้อน โครไมท์ ไออ้อนออกไซด์
มีมูลค่านำเข้ารวม 373.7 ล้านบาท วัตถุดิบนำเข้าที่มีมูลค่าสูง ได้แก่ โซดาแอช มีมูลค่านำเข้า
353.3 ล้านบาท ปัญหาวัตถุดิบนำเข้าในปัจจุบัน มี 3 ปัจจัยคือ 1) สภาวะราคาวัตถุดิบไม่คงที่
เนื่องจากมีความผันผวนเรื่องค่าเงิน 2) ค่าขนส่ง
ระหว่างประเทศที่เพิ่มขึ้นตามราคาเชื้อเพลิงในตลาดโลก 3)
ต้นทุนขนส่งภายในประเทศปรับตัวสูงขึ้นตามราคาเชื้อเพลิง
และจากการที่ภาครัฐมีการควบคุมน้ำหนักบรรทุกสำหรับรถบรรทุก วัตถุดิบในการผลิต
แบ่งออกเป็นวัตถุดิบหลักในการผลิตแก้ว วัตถุดิบเสริมในการผลิตแก้วและสีพิมพ์ขวด
และวัตถุดิบทดแทน เช่นเศษแก้วจากขวดใช้แล้วเพื่อทดแทนวัตถุดิบธรรมชาติ วัตถุดิบหลักได้แก่
ทรายแก้ว หินปูน โซดาแอช เฟลด์สปาร์ วัตถุดิบเสริม
เป็นวัตถุดิบที่ช่วยเร่งปฏิกิริยาทางเคมีและทำให้แก้วเป็นสีต่าง ๆ ตาม ความต้องการ ได้แก่
โซเดี่ยมซัลเฟต (ซอลท์เคค) ถ่าน (โค๊คดัสท์) สนิมเหล็ก (ไออ้อนอ็อกไซด์) ไออ้อนโครไมท์
ซิลิเนี่ยม วัตถุดิบทดแทน บริษัทได้ใช้เศษแก้วจากขวดใช้แล้วนำมาใช้ใหม่เพื่อทดแทนวัตถุดิบธรรมชาติ
ปัจจุบันไม่มีวัตถุดิบชนิดใดมีมูลค่าต้นทุนมากกว่าร้อยละ 50 ของต้นทุนวัตถุดิบทั้งหมด
บริษัทมีผู้จำหน่ายวัตถุดิบให้แก่บริษัทหลายราย
จึงสามารถเลือกซื้อจากผู้จำหน่ายที่เสนอเงื่อนไขและบริการที่ดีที่สุดให้แก่บริษัท
ผู้จำหน่ายที่จำหน่ายวัตถุดิบให้แก่บริษัทที่มีมูลค่าเป็นสัดส่วนมากกว่าร้อยละ 30
ของต้นทุนวัตถุดิบทั้งหมด ได้แก่บริษัท เบอร์ลี่ เอเชียติ๊ก โซดา จำกัด
ซึ่งแม้หากสูญเสียผู้จำหน่ายรายนี้ บริษัทยังคงมีแหล่งจำหน่ายรายอื่นในตลาดที่สามารถทดแทนได้
จึงไม่มีผลกระทบทางด้านการผลิต

การใช้เทคโนโลยีในการผลิต

ปัจจุบันบริษัทมีเครื่องจักรในการผลิต 22 เครื่อง
ดำเนินการอยู่ที่โรงงานราษฎร์บูรณะและที่โรงงานบางพลี
ด้วยเทคโนโลยีทางการผลิตที่ก้าวหน้าและเครื่องจักรอันทันสมัย จากสองบริษัทพันธมิตรคือ บริษัท
Australian Consolidated Industries และบริษัท Owens-Illinois
ซึ่งเป็นผู้ให้การสนับสนุนเทคโนโลยีทางการผลิตที่ก้าวหน้าและเครื่องจักรที่ทันสมัย
ช่วยให้บริษัทมีความเชี่ยวชาญในการผลิต ขวดแก้วส่งให้แก่อุตสาหกรรมต่าง ๆ
การใช้เทคโนโลยีในการผลิตขวดให้มีน้ำหนักเบา (Light Weight Technology)
ทำให้ปริมาณการใช้วัตถุดิบต่อขวดลดลงโดยยังคงคุณสมบัติในการบรรจุได้เหมือนเดิม
และความแข็งแรงของขวดได้ตามเกณฑ์มาตรฐาน ในส่วนของการผลิตบรรจุภัณฑ์แก้วสำหรับเบียร์
เครื่องดื่มเพื่อสุขภาพ น้ำเกลือแร่ อาหาร วิสกี้ น้ำอัดลม น้ำดื่ม โซดา ไวน์ ขวดยาและภาชนะแก้ว
บริษัทเป็นผู้ผลิตบรรจุภัณฑ์แก้วรายแรกของประเทศที่ได้รับใบรับรองระบบคุณภาพมาตรฐาน ISO
9002 บริษัทได้ทำ การปรับเปลี่ยนมาตรฐานระบบบริหารคุณภาพจากมาตรฐาน ISO 9002 ฉบับปี
1994 เป็น ISO 9001 ฉบับปี 2000
ได้เริ่มประยุกต์ใช้มาตรฐานใหม่นี้ทั่วทั้งองค์กรตั้งแต่เดือนพฤศจิกายน 2544 เป็นต้นมา
และได้รับการรับรองระบบบริหารคุณภาพ ISO 9001 ฉบับปี 2000 เมื่อปี 2545
จากสถาบันเดียวกัน

(2) ผลกระทบต่อสิ่งแวดล้อม

บริษัทตระหนักถึงความรับผิดชอบต่อสังคม
และมีความมุ่งมั่นอย่างจริงจังที่จะธำรงรักษาไว้ซึ่งคุณภาพสิ่งแวดล้อม โดยมีปณิธานที่ว่า
“เราจะรักษาสิ่งแวดล้อมในวันนี้ เพื่อชีวิตที่ดีในวันหน้า”
รวมถึงการบริหารจัดการและใช้ทรัพยากรในทุก ๆ
ด้านอย่างเหมาะสมพอเพียงและอย่างมีประสิทธิภาพ บริษัทจึงได้นำระบบการจัดการด้านสิ่งแวดล้อม
ISO 14001:2004 เข้ามาประยุกต์ใช้ตั้งแต่เดือนตุลาคม พ.ศ.2548 เป็นต้นมา
และด้วยความร่วมแรงร่วมใจของพนักงานทุกคน
ตลอดจนการสนับสนุนอย่างจริงจังของผู้บริหารระดับสูง
ทำให้บริษัทได้ผ่านการรับรองระบบการจัดการด้านสิ่งแวดล้อม ISO 14001:2004
ในส่วนของโรงงานราษฎร์บูรณะ จากสถาบัน Bureau Veritas Certification ในวันที่ 19
ธันวาคม 2549
นอกจากนี้บริษัทยังมีความห่วงใยในความปลอดภัยและสภาพแวดล้อมในการทำงานของพนักงาน
ซึ่งถือเป็นทรัพยากรที่มีคุณค่าอย่างยิ่ง
บริษัทจึงมีนโยบายในการนำระบบการจัดการอาชีวอนามัยและความปลอดภัย (มอก.18001)
มาปรับปรุงระบบความปลอดภัยและอาชีวอนามัย เพื่อลดความเสี่ยงใน
การเกิดอุบัติเหตุจากการปฏิบัติงาน
และดูแลสุขภาพของพนักงานเพื่อให้มั่นใจว่าพนักงานที่ปฏิบัติงานในสายการผลิตจะปฏิบัติงานด้วยความปลอดภัย
บริษัทเชื่อมั่นว่ามาตรการการจัดการด้านสิ่งแวดล้อมที่เราถือปฏิบัติอยู่
รวมทั้งนโยบายในการปรับปรุงระบบความปลอดภัยและอาชีวอนามัยในบริษัท จะส่งผลดีต่อคุณภาพชีวิต
สุขภาพ และความปลอดภัยของพนักงานและชุมชนบริเวณใกล้เคียง

(4) งานที่ยังไม่ได้ส่งมอบ (ไม่มี)

ผลิตภัณฑ์ด้านอุปโภคบริโภค

1. บริษัท เบอร์ลี่ ยุคเกอร์ เซลล็อกซ์ จำกัด

(1) ลักษณะผลิตภัณฑ์หรือบริการ

ดำเนินธุรกิจการผลิตและจัดจำหน่ายผลิตภัณฑ์กระดาษอนามัย เริ่มก่อตั้งบริษัทในปี พ.ศ. 2530
ต่อมา ในปี พ.ศ. 2543 บริษัท เบอร์ลี่ ยุคเกอร์ จำกัด (มหาชน)
ได้เล็งเห็นความก้าวหน้าของธุรกิจนี้ จึงได้เข้ามา
ซื้อหุ้นเพิ่มจนกลายเป็นผู้ถือหุ้นรายใหญ่ โดยถือหุ้นร้อยละ 92.21 ของจำนวนหุ้นทั้งหมดตั้งแต่ปี พ.ศ.
2547 จนถึงปัจจุบัน บริษัททำการผลิตกระดาษอนามัยเช่น ตราเซลล็อกซ์ดิออน แม๊กซ์โม่
ที่เน้นกลุ่มเป้าหมายในระดับสูง ตราซิลค์
เน้นกลุ่มเป้าหมายในระดับกลางซึ่งถือเป็นเป้าหมายหลักในตลาดสินค้า และตราเบลล์ เมโลน่า
เน้นกลุ่มประหยัด เป็นต้น บริษัททำการผลิตและจัดจำหน่ายกระดาษ
อนามัยเพื่อตราสินค้าของตนเองและผลิตตราสินค้าให้บุคคลภายนอก
ทั้งในประเทศและต่างประเทศในแถบเอเซียอาคเนย์ โดยผ่านช่องทางการจัดจำหน่ายทั้งค้าส่ง
และค้าปลีก โดยในปี 2548 บริษัทเป็นผู้ผลิตรายแรกในอาเซียน
ที่ลงทุนติดตั้งเครื่องจักรที่มีเทคโนโลยีการพิมพ์ลวดลายหลากหลายสีสันบนกระดาษ
ทิชชู ประกอบด้วยกระดาษม้วนเซลล็อกซ์-แฟนซี กระดาษม้วนดิออน-แฟนซี กระดาษอเนกประสงค์
แม๊กซ์โม่-แฟนซี และกระดาษเช็ดหน้าเซลล็อกซ์-แฟนซี และในปี 2549
บริษัทได้แนะนำสินค้าแฟนซีใหม่
ในกลุ่มกระดาษเช็ดหน้า สำหรับพกพาไปใช้นอกสถานที่ภายใต้ชื่อ เซลล็อกซ์ โยริ
โดยลงทุนติดตั้งเครื่องจักรใหม่ คาดว่าจะได้รับความนิยมสูงเช่นเดียวกัน

(2) การตลาดและภาวะการแข่งขัน

(ก) ในรอบปี 2549
บริษัทยังคงรักษาความเป็นผู้นำตลาดทั้งเชิงปริมาณและมูลค่าในกลุ่มกระดาษชำระในประเทศ
ด้วยส่วนแบ่งตลาดร้อยละ 37 และร้อยละ 35 ตามลำดับ
ทั้งนี้เกิดจากการเติบโตของตราสินค้าทุกตรา ยกเว้น ซิลค์
เนื่องจากได้รับผลกระทบจากการแข่งขันที่รุนแรงของคู่แข่ง ส่วนกระดาษเช็ดหน้า
มีส่วนแบ่งตลาดสูงขึ้นจากร้อยละ 17 ในปีก่อนเพิ่มขึ้นเป็นร้อยละ 20 เนื่องจากได้รับความนิยมจาก
ตราสินค้าใหม่ เมโลน่า กระดาษทิชชูแฟนซี ที่ใส่ลวดลายพิมพ์บนเนื้อกระดาษ
ได้รับการตอบรับอย่างดีจากผู้บริโภค เนื่องจากความแปลกใหม่
ทำให้ช่วยเพิ่มยอดขายและส่วนแบ่งการตลาดในกลุ่มสินค้าระดับสูง ปลายปี 2549
บริษัทได้แนะนำสินค้าแฟนซีใหม่ในกลุ่มกระดาษเช็ดหน้า สำหรับพกพาไปใช้ นอกสถานที่ภายใต้ชื่อ
เซลล็อกซ์ โยริ คาดว่าจะได้รับความนิยมสูงเช่นเดียวกัน สำหรับกลุ่มลูกค้าสถาบัน
บริษัทประสบความสำเร็จในการขยายตลาดในต่างจังหวัดนอกจากกรุงเทพมหานคร
เป็นผลให้ยังคงรักษา ความเป็นผู้นำตลาดด้วยส่วนแบ่งการตลาดร้อยละ 40
ในต่างประเทศบริษัทยังคงทำตลาดในหลายประเทศ ทั้งในรูปแบบของสินค้าสำเร็จรูป
และการจำหน่ายลูกกระดาษเพื่อการแปรรูปต่อ โดยตลาดอินโดจีนมีการเติบโตสูงขึ้น

(ข) สภาพการแข่งขันภายในอุตสาหกรรม

ผู้ผลิตและจำหน่ายที่อยู่ในระดับเดียวกันกับบริษัทและภาวะการแข่งขัน

+---------+----------------------------------+-------+-------+-------+
| ก       | บริษัทคู่แข่งขัน                       | ภา    |       |       |
| ลุ่มคุณภาพ |                                  | วะการ |       |       |
|         |                                  | แข่งขัน |       |       |
+---------+----------------------------------+-------+-------+-------+
|         |                                  | เ     | ปา    | รุนแรง |
|         |                                  | บาบาง | นกลาง |       |
+---------+----------------------------------+-------+-------+-------+
|   ดีเยี่ยม | บริษัท คิมเบอร์ลี่ คล๊าก                |       | /     |       |
+---------+----------------------------------+-------+-------+-------+
|   ดี     | บริษัท คิมเบอร์ลี่ คล๊าก บริษัท ธนธาร     |       |       | /     |
+---------+----------------------------------+-------+-------+-------+
|         | บริษัท คิมเบอร์ลี่ คล๊าก บริษัท ธนธาร     |       |       | /     |
|  ประหยัด | บริษัท วังขนาย                      |       |       |       |
+---------+----------------------------------+-------+-------+-------+
|   ส     | บริษัท คิมเบอร์ลี่ คล๊าก บริษัท ธนธาร     |       | /     |       |
| ุดประหยัด | บริษัท วังขนาย                      |       |       |       |
+---------+----------------------------------+-------+-------+-------+

ปัจจัยสำคัญที่มีผลกระทบต่อการประกอบธุรกิจและต่อผู้ถือหุ้นที่มีนัยสำคัญคือ
วัตถุดิบเยื่อกระดาษซึ่งเป็นสินค้าเกษตร ที่มีราคาผันแปรตามฤดูกาล
และอาจมีการขาดแคลนในบางเวลา ซึ่งมีผลกระทบ ต่อต้นทุนการผลิตโดยตรง
ซึ่งจะกระทบต่อรายได้และกำไรของบริษัทด้วย อย่างไรก็ตาม
บริษัทได้จัดให้มีนโยบายและมาตรการป้องกันการขาดแคลนของวัตถุดิบคงคลังในช่วง 75 วัน
อย่างสม่ำเสมอ จัดทำแผนการผลิตล่วงหน้าเพื่อให้การจัดหาวัตถุดิบไม่สะดุดหรือหยุดชะงัก
และมีวัตถุดิบเพียงพอแก่ ความต้องการใช้งาน
ดำเนินการสำรวจตลาดและสำรวจความต้องการของผู้บริโภคและติดตามสถานการณ์ราคาเยื่อกระดาษตลาดโลกอย่างสม่ำเสมอ
ทั้งนี้ได้จัดให้มีการประสานงานแลกเปลี่ยนข้อมูลระหว่างการตลาดและฝ่ายผลิตอย่างใกล้ชิด
เพื่อให้ฝ่ายผลิตได้รับทราบแผนการตลาดและสามารถจัดเตรียมวัตถุดิบได้อย่างใกล้เคียงความเป็นจริงให้มากที่สุด
แผนงานจะมีการปรับเปลี่ยนให้ทัน ต่อสถานการณ์ปัจจุบันในลักษณะ Rolling Plan นอกจากนี้
ภาวะราคาน้ำมันในตลาดโลกสูงขึ้น ซึ่งส่งผลกระทบกับทุกภาคธุรกิจอุตสาหกรรม
รวมไปถึงบริษัทอย่างหลีกเลี่ยงไม่ได้ โดยส่งผลให้ต้นทุนบรรจุภัณฑ์ และพลังงานสูงขึ้น
แต่บริษัทได้ดำเนินการลดต้นทุนการผลิตอย่างเข้มงวด จนประสบความสำเร็จใน
การประหยัดต้นทุนการผลิตได้เป็นอย่างดี

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคารเบอร์ลี่ ยุคเกอร์ ชั้น 11 อาคารเลขที่ 99 ซอยรูเบีย ถนนสุขุมวิท 42
แขวงพระโขนง เขตคลองเตย กรุงเทพมหานคร 10110 โดยมีโรงงานผลิตและจัดเก็บสินค้า 2
แห่ง โรงงานแรกตั้งอยู่เลขที่ 330 หมู่ 9 ซอยร่วมใจ ถนนบางนา-ตราด กม.19 ตำบลบางโฉลง
อำเภอบางพลี จังหวัดสมุทรปราการ 10540 และโรงงานแห่งที่สองตั้งอยู่เลขที่ 598 หมู่ 10
ตำบลท่าตูม อำเภอศรีมหาโพธิ จังหวัดปราจีนบุรี 25140

กำลังการผลิตและปริมาณการผลิต

ในปี 2549 บริษัทมีกำลังการผลิต 45,000 ตัน ปริมาณการผลิตจริง 44,807ตัน หรือคิดเป็นร้อยละ
50 ของการผลิตกระดาษอนามัยในประเทศ มีเครื่องจักรในการผลิตได้แก่ เครื่องจักรผลิตกระดาษ
4 เครื่อง เครื่องจักรแปรรูปกระดาษ 20 เครื่อง

วัตถุดิบที่ใช้ในการผลิต

เยื่อกระดาษเป็นวัตถุดิบหลักในการผลิต บริษัทใช้เยื่อใยสั้นจากในประเทศร้อยละ 70 - 75
ใช้เยื่อใยยาวจากต่างประเทศร้อยละ 25 – 30 ผู้จำหน่ายเยื่อใยสั้นได้แก่ บริษัท แอ๊ดวานซ์
อะโกร จำกัด บริษัท ฟีนิกซ์ พัลพ์ แอนด์ เปเปอร์ จำกัด และบริษัท สยามเปเปอร์ แอนด์ พัลพ์
จำกัด สำหรับเยื่อใยยาว ซื้อจากผู้ผลิตในประเทศแคนาดาและนิวซีแลนด์เป็นส่วนใหญ่
สัดส่วนการซื้อวัตถุดิบในประเทศและต่างประเทศเป็น 3:1

การใช้เทคโนโลยีในการผลิต

บริษัทเป็นผู้ผลิตรายแรกในอาเซียน
ที่ลงทุนติดตั้งเครื่องจักรที่มีเทคโนโลยีการพิมพ์ลวดลายหลากหลายสีสันบนกระดาษทิชชู
คือเครื่องจักรที่มีเทคโนโลยีการพิมพ์สี่สี เครื่องจักรสำคัญ ๆ ที่ใช้ในการผลิตและ
แปรรูปการผลิต นำเข้าจากต่างประเทศ เช่น อิตาลี ญี่ปุ่น ไต้หวัน และในประเทศ
การซื้อเครื่องจักรกระทำในรูป turn key ซึ่งรวมถึงบริการด้านเดินเครื่อง
การฝึกอบรมพนักงานด้วย โดยเครื่องจักรเหล่านี้มี
ความทันสมัยและมีกำลังเพียงพอกับความต้องการของตลาด สามารถผลิตสินค้าคุณภาพระดับสากล
ทัดเทียมกับผู้ผลิตรายใหญ่ ๆ ทั่วโลก มีการดำเนินการลดต้นทุนการผลิตอย่างต่อเนื่องและได้ผลดี
การลดปริมาณสินค้าคงคลังของสินค้าสำเร็จรูปและเยื่อกระดาษ ลดการสูญเสียในกระบวนการผลิต
และเพิ่มความเร็วของเครื่อง

(ข) ผลกระทบต่อสิ่งแวดล้อม

บริษัทได้มีการติดตั้งเครื่องจักรบำบัดน้ำเสียที่ทันสมัยตั้งแต่เริ่มสร้างโรงงาน
ซึ่งสามารถทำความสะอาด
น้ำเสียที่เกิดจากกระบวนการผลิตให้สามารถนำไปใช้ในกระบวนการผลิตได้อีกครั้ง
โดยไม่มีการระบาย
น้ำเสียออกสู่ภายนอกโรงงานเลย (Zero Discharge)

(4) งานที่ยังไม่ได้ส่งมอบ (ไม่มี)

2. บริษัท เบอร์ลี่ ยุคเกอร์ ฟู้ดส์ จำกัด

(1) ลักษณะผลิตภัณฑ์หรือบริการ

ดำเนินการผลิต การตลาดและจัดจำหน่าย สินค้าประเภทขนมขบเคี้ยว ภายใต้ชื่อ “ปาร์ตี้” –
มันผสมทอดกรอบเคลือบเนยคาราเมล และข้าวโพดเคลือบเนยคาราเมล, “เทสโต” -
มันฝรั่งทอดกรอบ, “แคมปัส” - ขนมกรอบเคลือบรสช็อคโกแลต, “โดโซะ” –
ข้าวอบกรอบปรุงรส, และ “ไบตี้” - ขนมอบกรอบ

(2) การตลาดและภาวะการแข่งขัน

(ก) บริษัทดำเนินกิจกรรมด้านการจัดจำหน่ายในทุกช่องทางจัดจำหน่ายเองทั้งหมด รวมถึงช่องทาง
จัดจำหน่ายไปยังร้านค้าย่อยต่าง ๆ โดยมีหน่วยขายบริหารจัดการแยกออกเป็น
ช่องทางโมเดอร์นเทรด และช่องทางร้านค้าแบบดั้งเดิม ในด้านการแข่งขัน
บริษัทได้กำหนดกลยุทธ์หลัก ๆ เพื่อส่งเสริมขีดความสามารถด้านการตลาดของธุรกิจ ดังนี้

กระตุ้นยอดขายโดยออกรสชาติใหม่ของผลิตภัณฑ์ 2 แบรนด์หลัก

-   มันฝรั่งทอดกรอบเทสโต “อินเตอร์เมนู” 3 รสชาติใหม่ (รสเยอรมันซอสเซส, รสทาโกะยากิ
    และรสกิมจิกระทะร้อน) รสปลา 3 รสสำหรับร้าน 7-Eleven บรรจุภัณฑ์โฉมใหม่
    สำหรับรสสาหร่ายญี่ปุ่นและรสยำสาหร่าย และเทสโตพร้อมน้ำจิ้มในถาด

-   ข้าวอบกรอบรสซอสกระเทียมอบเนย

เพิ่มความถี่ในการบริโภคผ่านการทำโปรโมชั่นต่าง ๆ

-   โปรโมชั่นจับรางวัลชิงโชคของเทสโต ลุ้นบินลัดฟ้าไปประเทศเยอรมันฟรี ในช่วงฟุตบอลโลก
    2006 กับดาราชื่อดัง “โดม ปกรณ์ ลัม” - พรีเซ็นเตอร์เทสโต อินเตอร์ เมนู

-   โปรโมชั่นจับรางวัลชิงโชคของปาร์ตี้ ลุ้นโทรศัพท์มือถือ I-Mobile จำนวน 600 เครื่อง

-   รับฟรีบัตรเติมเงินแฮปปี้มูลค่า 5 บาทในโดโซะทุกซอง

-   โปรโมชั่นของแถมในซองแคมปัส

บริษัทมีการแบ่งลักษณะของลูกค้าออกเป็น 4 ประเภท ตามลักษณะการดำเนินการดังนี้

1.  ร้านค้าประเภท Hypermarket และ Supermarket

  โดยมีลูกค้ารายใหญ่คือ Tesco, Big-C, Carrefour, Tops และ The Mall เป็นต้น

2.  ร้านค้าประเภท Convenient Store และ Gas Station Store

  โดยมีลูกค้ารายใหญ่คือ 7-Eleven, Family Mart, Jiffy เป็นต้น

3.  ร้านค้าประเภทค้าส่ง

  โดยมีลูกค้ารายใหญ่คือ Makro, ร้านสุวัฒน์, ร้านศรินทิพย์ เป็นต้น

4.  ร้านค้าประเภทสต็อคคิสท์

  โดยมีลูกค้ารายใหญ่คือ บริษัท ราชสีมา บี.เอส.ดี - จังหวัดนครราชสีมา, บริษัท แอลซีเอ็น
  มาร์เก็ตติ้ง จำกัด - จังหวัดกรุงเทพมหานคร, หจก.รวมสินพัฒนา – จังหวัดชุมพร เป็นต้น

(ข) สภาพการแข่งขันภายในอุตสาหกรรม

การแข่งขันในตลาดขนมขบเคี้ยวในปัจจุบันมีผู้ประกอบการจำนวนมาก ตลาดสแน็ครวมมีผู้ประกอบ
การและตราสินค้าในตลาดมากมายหลายร้อยยี่ห้อ ทำให้เกิดการแข่งขันสูง ตลาดเปราะบาง
อ่อนไหวง่ายจากการเปลี่ยนและทดลองใช้ของผู้บริโภคจากผลิตภัณฑ์หนึ่งสู่อีกผลิตภัณฑ์หนึ่ง
ทั้งในตลาดสแน็คเองและตลาดสินค้าทดแทนอื่น ๆ
เป็นเหตุให้ผู้ผลิตส่วนใหญ่ต้องใช้วิธีการโฆษณาและส่งเสริมการขาย อย่างเต็มที่ ปัจจุบันมี 10
บริษัทใหญ่ ดังนี้ บริษัท ฟริโตเลย์ (ประเทศไทย) จำกัด, บริษัท สยามร่วมมิตร จำกัด, บริษัท พี
เอ็ม ฟู้ดส์ จำกัด (พรีเมียร์มาร์เก็ตติ้ง), บริษัท อาหารยอดคุณ จำกัด, บริษัท แม่รวย จำกัด,
บริษัท พี แอนด์ จี (ประเทศไทย) จำกัด, บริษัท แฟชั่นฟู้ดส์ จำกัด, บริษัท คาลบี้ จำกัด, บริษัท
ยูโรเปี้ยน ฟู้ดส์ จำกัด, และบริษัท เบอร์ลี่ ยุคเกอร์ ฟู้ดส์ จำกัด โดยบริษัท เบอร์ลี่ ยุคเกอร์ ฟู้ดส์
จำกัด มีอัตรา ส่วนแบ่งการตลาดสูงเป็นอันดับ 2 ของตลาดสแน็ครวม (ข้อมูลจาก ACNielsen)

(3) การจัดหาผลิตภัณฑ์หรือบริการ

บริษัทตั้งอยู่ที่อาคารเบอร์ลี่ ยุคเกอร์ ชั้น 2 เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 โรงงานผลิตมีพื้นที่ประมาณ 15.2 ไร่
พื้นที่ของอาคารสำนักงาน โรงงานและคลังสินค้ารวมกันประมาณ 10,000 ตารางเมตร ตั้งอยู่เลขที่
225/10 หมู่ 1 นิคมอุตสาหกรรมเทพารักษ์ ตำบลบางเสาธง กิ่งอำเภอบางเสาธง
จังหวัดสมุทรปราการ 10540

กำลังการผลิตและปริมาณการผลิต

ปี 2549 บริษัทมีกำลังผลิต 18,254 ตัน ปริมาณการผลิต 8,884 ตัน
การใช้กำลังการผลิตคิดเป็นร้อยละ 49 นอกจากสินค้าที่ผลิตเองแล้ว บริษัทได้ทำการว่าจ้าง บริษัท
Want Want ซึ่งตั้งอยู่ที่ 3 Xin Yuan Road, Yonghe Economic Zone of GETDD
(Guangzhou Economic and Technology Development District) Guangdong
Province, China ในฐานะหุ้นส่วนทางธุรกิจระยะยาวให้ผลิตข้าวอบกรอบ “โดโซะ”
รวมถึงบริษัท ขนมสากล จำกัด ให้ผลิตขนมอบกรอบ “ไบตี้” เพื่อจำหน่ายในประเทศอีกด้วย
ทั้งนี้เพื่อเป็นการขยายกลุ่มลูกค้าและฐานธุรกิจของบริษัท

วัตถุดิบที่ใช้ในการผลิต

วัตถุดิบที่ใช้ในการผลิตส่วนใหญ่เป็นผลผลิตจากเกษตร
ซึ่งเป็นการนำผลผลิตทางเกษตรมาแปรรูปเพื่อเพิ่มมูลค่า
และเป็นการส่งเสริมอาชีพให้เกษตรกรโดยบริษัทมีการส่งเสริมการปลูกมันฝรั่งแบบครบวงจร
โดยจัดหาหัวพันธุ์ ปุ๋ย และเคมีให้เกษตรกรยืม และประกันราคารับซื้อคืน

วัตถุดิบภายในประเทศ ได้แก่ มันเทศ มันฝรั่ง แป้งมันสำปะหลัง น้ำมันปาล์ม น้ำตาลทราย
บรรจุภัณฑ์ต่าง ๆ

วัตถุดิบจากต่างประเทศ ได้แก่ แป้งสาลี เนย เครื่องปรุงรส

การใช้เทคโนโลยีในการผลิต

บริษัทได้รับใบรับรองการวิเคราะห์อันตรายและจุดวิกฤติ ที่ต้องควบคุมในการผลิตอาหาร (HACCP)
และใบรับรองระบบคุณภาพมาตรฐาน ISO 9001 : 2000 จาก SGS และ UKAS (United
Kingdom Accreditation Services) กับ NAC (The National Accreditation
Council of Thailand) ตามลำดับ ในการผลิตอาหารตามมาตรฐานอย่างครบถ้วน
การเข้าร่วมโครงการพัฒนาระบบคุณภาพ TQM อย่างต่อเนื่องมาจากปี 2547
กับสถาบันมาตรฐานผลิตภัณฑ์อุตสาหกรรม
เพื่อให้บริษัทมีระบบคุณภาพและการจัดการด้านการผลิตที่ปรับปรุงอย่างต่อเนื่อง

(ข) ผลกระทบต่อสิ่งแวดล้อม

ตามกระบวนการผลิตของบริษัท จะมีน้ำเสียออกมาจากกระบวนการผลิต
ซึ่งทางบริษัทได้มีการติดตั้งเครื่องบำบัดน้ำเสียให้ได้มาตรฐาน
ก่อนปล่อยไปสู่ระบบบำบัดน้ำเสียส่วนกลางของนิคมอุตสาหกรรมเทพารักษ์
นอกจากนี้ในปีที่ผ่านมาบริษัทได้รับข้อร้องเรียนจากชุมชนรอบข้างเกี่ยวกับควันดำที่ออกจากโรงงาน
จึงได้ทำการเร่งวิเคราะห์หาสาเหตุและแนวทางแก้ไขทันที
โดยได้มีการลงทุนเพื่อปรับเปลี่ยนชนิดของเชื้อเพลิงจากน้ำมันเตาและดีเซลมาเป็น LPG ในทันที
และสามารถปรับเปลี่ยนไปเป็น NG ได้ในอนาคตเมื่อมีแหล่งวัตถุดิบเข้าถึงโรงงาน

(4) งานที่ยังไม่ได้ส่งมอบ (ไม่มี)

3. บริษัท รูเบียอุตสาหกรรม จำกัด

(1) ลักษณะผลิตภัณฑ์หรือบริการ

ดำเนินการผลิตเพื่อจำหน่ายและรับจ้างผลิตสินค้าจำพวก สบู่ แชมพู เครื่องสำอาง ลูกอม
และช็อคโกแลต เพื่อการจำหน่ายทั้งในประเทศและต่างประเทศ
สัดส่วนการจำหน่ายในประเทศและต่างประเทศคิดเป็นร้อยละ 86.5 และร้อยละ 13.5
ของรายได้รวมตามลำดับ ซึ่งจำหน่ายไปยังกลุ่มประเทศอินโดจีน

(2) การตลาดและภาวะการแข่งขัน

(ก) บริษัทเน้นการผลิตโดยยึดหลักคุณภาพ จะต้องตรงตามที่ตกลงไว้กับลูกค้า เน้นมากในเรื่อง
ความสะอาด สุขอนามัย และเคร่งครัดตามกฎ GMP และ ISO 9001
ด้านการตลาดของผลิตภัณฑ์สบู่นกแก้วของบริษัทเองจะเน้นในเรื่องคุณภาพดี ภาพลักษณ์ดี
ราคาต่ำกว่าคู่แข่งในระดับคุณภาพเดียวกัน ลูกค้ากลุ่มเป้าหมายจะอยู่ระดับรายได้ค่อนข้างดี
ปานกลางและทั่วไปแล้วแต่ชนิดของสินค้า นโยบาย
การตั้งราคาบริษัทจะเน้นให้มีราคาถูกกว่าคู่แข่งในระดับคุณภาพเดียวกันร้อยละ 5 - 10 ช่องทาง
การจำหน่ายผ่านบริษัท เบอร์ลี่ ยุคเกอร์ มาร์เก็ตติ้ง จำกัด และลูกค้ารายใหญ่อื่น ได้แก่ บริษัท
เอวอน คอนเมติคส์ จำกัด บริษัท เรกคิทท์เบนคิเซอร์ (ประเทศไทย) จำกัด บริษัท จอห์นสัน
แอนด์ จอห์นสัน (ไทย) จำกัด บริษัท โอสถสภา มาร์เก็ตติ้ง จำกัด และบริษัท คราฟท์ ฟู้ดท์
(ประเทศไทย) จำกัด เป็นต้น

(ข) สภาพการแข่งขันภายในอุตสาหกรรม

การแข่งขันในตลาดสินค้าสบู่ปัจจุบันมีอัตราการขยายตัวค่อนข้างต่ำ
แต่การแข่งขันทางการตลาดมีค่อนข้างสูง
คาดว่าปริมาณความต้องการในประเทศจะขยายตัวตามจำนวนประชากร
ซึ่งขณะนี้บริษัทได้ขยายตลาดจากในประเทศออกสู่ตลาดต่างประเทศมากขึ้น เช่น
ขยายตลาดสบู่ไปสู่ประเทศเพื่อนบ้าน เช่น เมียนมาร์ มาเลเซีย และสิงคโปร์

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 3 โรงงาน คือ โรงงานผลิตสบู่ โรงงานผลิตเครื่องสำอาง
และโรงงานผลิตลูกอมและช็อคโกแลต ตั้งอยู่เลขที่ 70 หมู่ 13 ถนนปู่เจ้าสมิงพราย ตำบลหญ้าแพรก
อำเภอพระประแดง จังหวัดสมุทรปราการ 10130

กำลังการผลิตและปริมาณการผลิต

กำลังการผลิตในระยะ 3 ปีที่ผ่านมาเป็นดังนี้

+----------------------------------------+---------+---------+---------+
|                                        | 2549    | 2548    | 2547    |
+----------------------------------------+---------+---------+---------+
| ผลิตภัณฑ์สบู่ :                             | 15,000  | 15,000  | 15,000  |
|                                        |         |         |         |
| กำลังการผลิตเต็มที่ (หน่วย ต่อ ตัน)            |         |         |         |
|                                        |         |         |         |
| ปริมาณผลิตจริง (หน่วย ต่อ ตัน)               |         |         |         |
|                                        |         |         |         |
| การใช้กำลังการผลิต (ร้อยละ)                |         |         |         |
+----------------------------------------+---------+---------+---------+
|                                        | 11,834  | 11,275  | 10,443  |
+----------------------------------------+---------+---------+---------+
|                                        | 79      | 75      | 70      |
+----------------------------------------+---------+---------+---------+
| ผลิตภัณฑ์เครื่องสำอาง :                     | 5,000   | 5,000   | 5,000   |
|                                        |         |         |         |
| กำลังการผลิตเต็มที่ (หน่วย ต่อ ตัน)            |         |         |         |
|                                        |         |         |         |
| ปริมาณผลิตจริง (หน่วย ต่อ ตัน)               |         |         |         |
|                                        |         |         |         |
| การใช้กำลังการผลิต (ร้อยละ)                |         |         |         |
+----------------------------------------+---------+---------+---------+
|                                        | 2,022   | 2,497   | 2,017   |
+----------------------------------------+---------+---------+---------+
|                                        | 40      | 50      | 40      |
+----------------------------------------+---------+---------+---------+
| ผลิตภัณฑ์กลีเซอรีน (ผลิตภัณฑ์พลอยได้) :         | 850     | 850     | 850     |
|                                        |         |         |         |
| กำลังการผลิตเต็มที่ (หน่วย ต่อ ตัน)            |         |         |         |
|                                        |         |         |         |
| ปริมาณผลิตจริง (หน่วย ต่อ ตัน)               |         |         |         |
|                                        |         |         |         |
| การใช้กำลังการผลิต (ร้อยละ)                |         |         |         |
+----------------------------------------+---------+---------+---------+
|                                        | 611     | 615     | 699     |
+----------------------------------------+---------+---------+---------+
|                                        | 72      | 72      | 82      |
+----------------------------------------+---------+---------+---------+
| ผลิตภัณฑ์ลูกอม :                           | 5,000   | 5,000   | 5,000   |
|                                        |         |         |         |
| กำลังการผลิตเต็มที่ (หน่วย ต่อ ตัน)            |         |         |         |
|                                        |         |         |         |
| ปริมาณการผลิตจริง (หน่วย ต่อ ตัน)            |         |         |         |
|                                        |         |         |         |
| การใช้กำลังการผลิต (ร้อยละ)                |         |         |         |
+----------------------------------------+---------+---------+---------+
|                                        | 3,738   | 1,926   | 2,705   |
+----------------------------------------+---------+---------+---------+
|                                        | 75      | 39      | 54      |
+----------------------------------------+---------+---------+---------+

วัตถุดิบที่ใช้ในการผลิต

เน้นนโยบายจัดหาวัตถุดิบจากภายในประเทศเป็นหลัก
มีวัตถุดิบบางชนิดที่หาซื้อในประเทศไม่ได้มาตรฐานทำให้ต้องสั่งจากต่างประเทศเช่น หัวน้ำมันหอม
หัวเชื้อ ซูโกเซก และเคมีภัณฑ์ เป็นต้น ซื้อจากประเทศฟิลิปปินส์ สิงคโปร์ อังกฤษ อเมริกา
วัตถุดิบที่ซื้อได้ในประเทศได้แก่ น้ำมันปาล์ม น้ำมันมะพร้าว น้ำตาลทราย และกลูโคส เป็นต้น
สัดส่วนการจัดซื้อในประเทศประมาณร้อยละ 85 ต่างประเทศร้อยละ
15การใช้เทคโนโลยีในการผลิต

เนื่องจากบริษัทมีประสบการณ์การผลิตมายาวนาน
มีการถ่ายทอดจากผู้ชำนาญการผลิตและการซื้อเทคโนโลยีจากต่างประเทศ
ความเพียงพอของเครื่องจักรและบุคลากร ทำให้บริษัทสามารถบริหารงานได้อย่างมีประสิทธิภาพ
ปัจจุบันอาจมีเทคโนโลยีใหม่แต่ต้องลงทุนเครื่องจักรในการผลิตอาจปรับเปลี่ยนให้มีประสิทธิภาพและผลิตสินค้าที่มีคุณภาพดียิ่งขึ้น
บริษัทมีสัญญาการให้ความช่วยเหลือด้านเทคนิค จากผู้เชี่ยวชาญ
สาระสำคัญคือให้คำปรึกษาแนะนำสูตรและกรรมวิธีการผลิต แนะนำฝึกสอน ช่วยแก้ปัญหาเมื่อต้องการ
โดยต้องจ่ายค่าให้ความช่วยเหลือด้านเทคโนโลยีร้อยละ 7 - 20 ของยอดขาย
บริษัทได้ปรับปรุงงานด้านระบบคุณภาพอย่างต่อเนื่อง
และได้รับการต่ออายุใบรับรองมาตรฐานการผลิตที่ดี GMP สำหรับการผลิตอาหารและเครื่องสำอาง
ส่วนโรงงานผลิตอาหารได้รับมาตรฐานระบบคุณภาพ
ISO9001 : 2000 และ HACCP บริษัทได้ตั้งหน่วยงานเพื่อรับผิดชอบโครงการพัฒนาและปรับปรุง
เพื่อยกระดับคุณภาพของกลุ่มผู้ผลิตบรรจุภัณฑ์ให้แก่บริษัท มีผู้ผลิตที่ได้รับการรับรอง (Certified
Vendor) จากบริษัทจำนวน 9 ราย ด้านการยกระดับและปรับปรุงโรงงาน
กระบวนการผลิตและความสามารถ
การผลิต มีระบบการจัดการคุณภาพทั่วทั้งองค์กร (TQM) บริษัทได้ปรับปรุงระบบคุณภาพน้ำ DI
เพื่อรองรับตามมาตรฐานของลูกค้า
สำหรับการปรับปรุงระบบการบำบัดน้ำเสียในส่วนสุดท้ายได้เสร็จสิ้นสมบูรณ์
และน้ำที่ผ่านการบำบัดมีคุณภาพดีกว่าระดับมาตรฐานที่ราชการกำหนด

(ข) ผลกระทบต่อสิ่งแวดล้อม

ตามกระบวนการผลิตของบริษัทจะมีน้ำเสียที่เกิดขึ้นจากการผลิต
บริษัทได้มีการติดตั้งเครื่องบำบัดน้ำเสีย และบ่อน้ำเสีย เพื่อพักน้ำเสียไว้โดยใช้เชื้อแบคทีเรีย
เป็นตัวเร่งการย่อยสลาย จากนั้นเมื่อน้ำสะอาดก็จะปล่อยสู่ท่อน้ำทิ้งต่อไป

(4) งานที่ยังไม่ได้ส่งมอบ (ไม่มี)

4. บริษัท บีเจซี มาร์เก็ตติ้ง จำกัด

(1) ลักษณะผลิตภัณฑ์หรือบริการ

ดำเนินธุรกิจการตลาดและเป็นตัวแทนจัดจำหน่ายสินค้าอุปโภคบริโภคที่ผลิตจาก กลุ่มเบอร์ลี่ ยุคเกอร์
และจัดจำหน่ายสินค้าจากผู้ผลิตภายนอก ได้แก่ กลุ่มสินค้า อาหาร เครื่องดื่ม เครื่องสำอาง
เครื่องใช้ส่วนตัว และไวน์ รายชื่อผลิตภัณฑ์ที่จัดจำหน่ายแบ่งเป็นกลุ่มดังนี้

ผลิตภัณฑ์อาหารและเครื่องดื่ม ได้แก่

-   ปลากระป๋อง ทีซีบี

-   เครื่องดื่มโกโก้ ชนิดชง ยี่ห้อ ดรอสเต้

-   กะทิเอทิพย์

-   เครื่องดื่มวุ้นมะพร้าวกาโตะ

-   นมสดยูเอชที ยี่ห้อ จิตรลดา

กลุ่มผลิตภัณฑ์เครื่องสำอาง และเครื่องใช้ส่วนบุคคล

-   สบู่ก้อน สบู่เหลว และแป้ง ยี่ห้อ นกแก้ว แพรอทโกลด์ เดอร์มาพอน

กลุ่มผลิตภัณฑ์ไวน์ นำเข้าจากประเทศต่าง ๆ

(2) การตลาดและภาวะการแข่งขัน

ลักษณะตลาดแบ่งได้เป็น 2 ลักษณะใหญ่ ๆ ดังนี้

1.  สำหรับ Modern Trade ได้แบ่งออกเป็น 2 ส่วน อันได้แก่

- ร้านสะดวกซื้อ เช่น เซเว่นอีเลฟเว่น แฟมมิลี่มาร์ท

-   ซุปเปอร์มาร์เก็ต เช่น ท๊อปส์ เดอะมอลล์ วัตสัน

-   ไฮเปอร์มาร์เก็ต เช่น แม็คโคร คาร์ฟูร์ โลตัส บิ๊กซี

2.  Traditional Trade ซึ่งแบ่งออกเป็น ร้านค้าส่งและปลีก ทั้งในกรุงเทพ และต่างจังหวัด

ภาวะการแข่งขัน

สภาพการแข่งขันในปัจจุบันมีสภาพการแข่งขันค่อนข้างสูง โดยมีคู่แข่งขันหลัก ๆ เช่น ยูนิลีเวอร์
พีแซคคัสสัส พีแอนด์จี คอลเกตปาล์มโอลีฟ เป็นต้น ทางบีเจซีมาร์เก็ตติ้งมีสบู่แพรอทโกลด์และนกแก้ว
ซึ่งครองส่วนแบ่งในตลาดเป็นอันดับ 2 รองจากสบู่ลักซ์ของยูนิลีเวอร์เท่านั้น

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 บริษัทมีทุนจดทะเบียนและชำระแล้วจำนวน 100 ล้านบาท
มีจำนวนหุ้น 10 ล้านหุ้น หุ้นละ 10 บาท ประกอบธุรกิจจัดจำหน่ายและการตลาดสินค้าที่ผลิตจาก
กลุ่มบริษัท เบอร์ลี่ ยุคเกอร์และจากบริษัทภายนอก รวมทั้งบริษัทต่างชาติ

(ข) ผลกระทบต่อสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

ผลิตภัณฑ์ด้านเทคนิคและอุตสาหกรรม

1.  บริษัท บีเจซี เทรดดิ้ง จำกัด

(1) ลักษณะผลิตภัณฑ์หรือบริการ

(ก) การตลาดและจัดจำหน่าย แบ่งออกเป็นแต่ละลักษณะผลิตภัณฑ์ดังนี้

ฝ่ายเทคโนโลยีทางภาพ

การตลาดและจัดจำหน่าย อุปกรณ์ทางการแพทย์ เครื่องมือแพทย์ทั้งโรงพยาบาลของรัฐ และเอกชน
ผลิตภัณฑ์ทางการแพทย์และอุตสาหกรรมของ Agfa เครื่องมือเพื่อการวินิจฉัยและรักษาโรค
เครื่องตรวจอวัยวะภายในด้วยคลื่นเสียงความถี่สูงผลิตภัณฑ์ของ Aloka
เครื่องเอกซ์เรย์ผลิตภัณฑ์ของ Shimadzu เครื่องเอ็กซเรย์เต้านมผลิตภัณฑ์ของ Lorad
เครื่องอัลตร้าซาวด์ชนิดพกพาผลิตภัณฑ์ของ Sonosite
เครื่องตรวจวัดความหนาแน่นของกระดูกผลิตภัณฑ์ของ Hologic
กล้องจุลศัลยกรรมเพื่อการผ่าตัดผลิตภัณฑ์ของ Leica โคมไฟและเครื่องจี้เพื่อการผ่าตัดผลิตภัณฑ์ของ
Martin เครื่องตรวจคลื่นไฟฟ้าในกล้ามเนื้อและระบบประสาทผลิตภัณฑ์ของ Medelec
เครื่องตรวจหัวใจเด็กทารกในครรภ์ผลิตภัณฑ์ของ Huntleigh Healthcare ผลิตภัณฑ์ของ EBM
Technology ระบบจัดเก็บข้อมูลภาพทางการแพทย์ แบบดิจิตอล
และกล้องส่องสำหรับใช้ในการผ่าตัดผลิตภัณฑ์ของ Richard Wolf ผลิตภัณฑ์ Agfa
ใช้ในธุรกิจกราฟฟิค อุปกรณ์เตรียมการพิมพ์ และเครื่องทำแม่แบบสิ่งพิมพ์ระบบดิจิตอล ผลิตภัณฑ์ของ
Hewlet Packard เครื่องพิมพ์สีดิจิตอลออฟเซท HP Indigo เครื่องพิมพ์ผ้าระบบดิจิตอล
Artistri ของ DuPont เครื่องสแกนเนอร์ Imacon ฟิล์มที่ใช้กับคอมพิวเตอร์ ฟิล์ม 35 มม.
กระดาษอัดรูปสี ผลิตภัณฑ์ของ Polaroid
รวมทั้งการบริการถ่ายภาพสำหรับบัตรประจำตัวสำหรับหน่วยงานต่าง ๆ และเครื่องพิมพ์
ระบบดิจิตอลของ Copal

ฝ่ายเวชภัณฑ์

การตลาดและจัดจำหน่ายผลิตภัณฑ์ทางการแพทย์ เช่น เภสัชภัณฑ์จาก Laboratories, Besins,
Biosidus, BPL, Fujisawa, Eurodrug, Schering Finland, Pierre Fabre,
Teijin, Genzyme, Taiko Pharmaceutical, Penmix และBio Pro, วัคซีนจาก
Dongshin ผลิตภัณฑ์เพื่อสุขภาพของ 3M
เมนโทลาทั่ม และถุงยางอนามัยแอนเซลล์ เวชภัณฑ์ เช่น ผลิตภัณฑ์จากผู้ผลิตในประเทศสองรายคือ
Medigloves ผู้ผลิตถุงมือผ่าตัด และ Mala ผู้ผลิตถุงมือตรวจโรค หุ่นทดลองเพื่อการศึกษา
Laerdal นอกเหนือจากผลิตภัณฑ์เหล่านี้ยังมียาที่ทำวิจัยใหม่ ๆ และผลิตภัณฑ์ Biotechnology

ฝ่ายสินค้าเครื่องเขียน

จัดการด้านการตลาดและจัดจำหน่ายสินค้าเครื่องเขียนต่าง ๆ ซึ่งนำเข้าจากต่างประเทศและ
ผลิตภายในประเทศที่ใช้ในสถาบันการศึกษา หน่วยงานราชการ และสำนักงานทั่วไป
ภายใต้เครื่องหมายการค้าของผู้อื่น ควบคู่กับของบริษัทเอง ได้แก่ ผลิตภัณฑ์เครื่องใช้สำนักงาน 3M
ภายใต้ยี่ห้อง Scotch ^(®) และ Post-it ^(®) รวมถึงอุปกรณ์โสตทัศนูปกรณ์และแผ่นใส
ผลิตภัณฑ์กาวและลบคำผิดยู้ฮู (UHU) ผลิตภัณฑ์กระดาษดั๊บเบิ้ลเอ (Double A)
ผลิตภัณฑ์เครื่องเขียนสตาบิโล (STABILO) และผลิตภัณฑ์เครื่องเขียนบีเจ (B-Jay)

(2) การตลาดและภาวะการแข่งขัน

(ก) ผลิตภัณฑ์ด้านเทคโนโลยีทางภาพและเวชภัณฑ์ของบริษัท ที่จำหน่ายส่วนมากจำหน่ายเฉพาะ
ในประเทศ มีลูกค้ากระจายเป็นจำนวนมากตามกลุ่มสินค้าต่าง ๆ เช่น โรงพยาบาลของรัฐ
และเอกชน ทั่วประเทศ ซึ่งเป็นผู้ใช้โดยตรงของเครื่องมืออุปกรณ์การแพทย์ เวชภัณฑ์ และยาต่าง ๆ
ร้านค้าปลีก และหน่วยงานต่าง ๆ ที่นำสินค้าของบริษัทไปใช้โดยตรง เช่น โรงพิมพ์
ผู้ถ่ายทำหนังภาพยนต์ เป็นต้น ด้านสินค้าเครื่องเขียน มีวางจำหน่ายตามร้านค้าเครื่องเขียน
ห้างสรรพสินค้า และ Modern Trades ชั้นนำทั่วไป โดยมีพนักงานขายให้บริการทั่วประเทศ
การแข่งขันของสินค้าเครื่องเขียนมีหลายยี่ห้อ ทั้งผลิต ในประเทศและนำเข้าจากต่างประเทศ
โดยเฉพาะสินค้าราคาถูกจากประเทศจีน และสินค้า House-Brand ของห้างฯ ต่าง ๆ
กลยุทธ์การแข่งขันที่ใช้ คือการแข่งขันด้านราคา การบริหารหลังการขาย และคุณภาพ ของสินค้า
โดยบริษัทได้เปรียบเชิงการค้าต่อคู่แข่ง
เนื่องจากเป็นธุรกิจที่รับโอนมาจากบริษัทแม่ที่ดำเนินธุรกิจนี้มาหลายสิบปี
มีชื่อเสียงที่ดีจนลูกค้าไว้วางใจในการซื้อสินค้าและบริการ

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 เริ่มจดทะเบียนและประกอบการเมื่อเดือนพฤษภาคม 2546
โดยรับโอนธุรกิจ
ผลิตภัณฑ์และพนักงานทั้งหมดรวมทั้งผู้ร่วมค้ามาจากหน่วยงานเดิมที่ดำเนินการอยู่ในบริษัท เบอร์ลี่
ยุคเกอร์ จำกัด (มหาชน) โดยมีธุรกิจหลัก 3 ฝ่าย คือ เวชภัณฑ์ เทคโนโลยีทางภาพ
และสินค้าเครื่องเขียน

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

2. บริษัท เบอร์ลี่ ยุคเกอร์ สเปเชียลตี้ส์ จำกัด

(1) ลักษณะผลิตภัณฑ์หรือบริการ

การตลาดและจัดจำหน่ายผลิตภัณฑ์ในกลุ่มธุรกิจหลัก 3 กลุ่ม คือ กลุ่มเคมีอุตสาหกรรม
กลุ่มสารปรุงแต่งและส่วนผสมอาหาร และเครื่องสำอาง
และกลุ่มวัตถุดิบเบเกอรี่และสารปรุงแต่งอาหารสัตว์ สินค้าภายใต้กลุ่มดังกล่าวประกอบด้วย
สารเคมีเพื่ออุตสาหกรรม สารทำละลาย สารทำความเย็น สารปรุงแต่งสี ผงสี
วัตถุดิบปรุงแต่งในอุตสาหกรรมอาหารและเครื่องดื่ม สารปรุงรส
เครื่องสำอางและผลิตภัณฑ์ส่งเสริมสุขภาพ รวมทั้งวัตถุดิบเบเกอรี่และสารปรุงแต่งอาหารสัตว์
ซึ่งผลิตภัณฑ์ส่วนใหญ่จะจัดจำหน่ายภายใต้ตราสินค้าเดิมของผู้ขาย
โดยบางผลิตภัณฑ์มีการปรับเปลี่ยนการบรรจุ หรือการบดผสม
เพื่อเพิ่มมูลค่าให้แก่สินค้าในห่วงโซ่อุปทาน

(2) การตลาดและภาวะการแข่งขัน

(ก) ในปี 2549 บริษัทยังคงการเติบโตในธุรกิจหลัก ๆ
โดยเฉพาะในกลุ่มวัตถุดิบปรุงแต่งในอุตสาหกรรมอาหารซึ่งได้เพิ่มกลุ่มสินค้าตลอดจนถึงการเข้าร่วมงานกับผู้ผลิตรายใหม่
ส่วนกลุ่มสารเคมีเพื่ออุตสาหกรรมและกลุ่มวัตถุดิบเบเกอรี่
บริษัทประสบความสำเร็จในการรักษาฐานกลุ่มลูกค้าหลักและสามารถขยายฐานกลุ่มเพิ่มขึ้นไปได้อีก
และยังได้ขยายธุรกิจไปยังสารปรุงแต่งอาหารสัตว์
ซึ่งประสบความสำเร็จในการทำตลาดที่มีการแข่งขันสูง

(ข) สภาพการแข่งขันภายในอุตสาหกรรม

บริษัทเป็นผู้นำเข้าเคมีภัณฑ์ สารผสมและปรุงแต่งในผลิตภัณฑ์อาหารและเครื่องดื่ม
รวมทั้งสารปรุงแต่งอาหารสัตว์รายใหญ่ที่สุดในประเทศไทย
ซึ่งมีผลิตภัณฑ์จากบริษัทผู้ผลิตที่มีชื่อเสียงเป็นที่รู้จัก และยังเป็น
คู่ค้ากับกลุ่มบริษัท เบอร์ลี่ ยุคเกอร์ มาเป็นเวลานาน
ผลิตภัณฑ์ของบริษัทได้รับการยอมรับในด้านคุณภาพและบริการด้านเทคนิคที่ชำนาญ
ผลิตภัณฑ์วัตถุดิบปรุงแต่งอาหารของบริษัทที่นำจากต่างประเทศ
ได้รับใบอนุญาตจากองค์การอาหารและยาทั้งหมด และได้รับใบอนุญาตฮาลาล
จากคณะกรรมการมุสลิม แห่งประเทศไทย

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110
ผลิตภัณฑ์ที่นำเข้าทั้งหมดเป็นตราของเจ้าของสินค้าที่นำเข้าจากทวีปยุโรป อเมริกาและเอเซีย
บริษัทมีห้องปฏิบัติการเพื่อสาธิตขั้นตอนข้อมูลแก่ลูกค้า และบริการตอบ
ข้อซักถามในด้านเทคนิคซึ่งได้รับการสนับสนุนด้านข้อมูลจากบริษัทผู้ผลิตสินค้าโดยตรง ผลิตภัณฑ์
ส่วนใหญ่นำเข้าจากอเมริกา ยุโรป และเอเซีย ซึ่งมีมากกว่า 50 บริษัท บริษัทมีลูกค้ากว่า 2,500
ราย ซึ่งเป็นลูกค้าภายในประเทศเป็นหลัก ซึ่งอยู่ในกลุ่มของผู้ผลิต ผู้ค้าส่ง ผู้ค้ารายย่อยทั่วประเทศ

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

ธุรกิจก่อสร้างและวิศวกรรม

1. บริษัท บีเจซี เอ็นจิเนียริ่ง จำกัด

(1) ลักษณะผลิตภัณฑ์หรือบริการ

ประกอบธุรกิจการตลาดและตัวแทนจำหน่าย ออกแบบ ติดตั้ง
และให้บริการหลังการขายสำหรับผลิตภัณฑ์อุปกรณ์และระบบวิศวกรรมประเภทต่าง ๆ แบ่งออกเป็น 4
กลุ่มผลิตภัณฑ์ ดังนี้

ระบบขนถ่ายสินค้า (Material Handling) ได้แก่ผลิตภัณฑ์รอกและเครน
พร้อมโครงสร้างเหล็กสมบูรณ์แบบ ภายใต้ชื่อการค้า Berlicrane

ระบบควบคุมอัตโนมัติ (Automation and Control) จำหน่ายอุปกรณ์ควบคุมเครื่องจักรอัตโนมัติ
(ภายใต้ชื่อการค้า Bermatic ) นอกจากนี้ยังรวมถึงเครื่องสำรองไฟฟ้า และแบตเตอรี่
สำหรับสถานีไฟฟ้าและระบบสื่อสาร

อุปกรณ์เครื่องจักรอุตสาหกรรม ( Industrial Equipment )
ออกแบบจัดหาและติดตั้งอุปกรณ์เครื่องชั่งอุตสาหกรรม ใช้ในธุรกิจโรงสีข้าวและโรงงานปูนซีเมนต์
(ภายใต้ชื่อการค้า Berlitronic) รวมถึงระบบและอุปกรณ์จัดเก็บสินค้า (Logistics and
Warehousing) ภายใต้ชื่อการค้า BJC Storage System
จัดจำหน่ายสินค้าและติดตั้งระบบจัดเก็บในคลังสินค้า

สิ่งแวดล้อมและพลังงาน (Environment & Energy)
ให้บริการทางด้านการจัดการสิ่งแวดล้อมและพลังงาน

(2) การตลาดและภาวะการแข่งขัน

(ก) ธุรกิจของบริษัทในปีที่ผ่านมาอยู่ในภาวะชะลอตัว นอกจากผลิตภัณฑ์ต่าง ๆ ที่
บริษัทเป็นตัวแทนจำหน่ายส่วนใหญ่ได้รับผลกระทบจากภาวะเศรษฐกิจถดถอย
ยังมีคู่แข่งจากในประเทศและต่างประเทศอีกด้วย ลูกค้าหลัก ร้อยละ 95 เป็นกลุ่มอุตสาหกรรม
ส่วนที่เหลืออีกร้อยละ 5 เป็นการขายปลีก
การจัดเก็บสินค้าและบริการส่งสินค้าให้แก่ลูกค้าดำเนินการโดยบริษัท เบอร์ลี่ ยุคเกอร์ โลจิสติกส์
จำกัด นอกจากนี้บริษัทยังได้ร่วมมือกับ บริษัท ธนสินธิ์ จำกัด
ในการผลิตโครงเหล็กในราคาย่อมเยาให้กับบริษัทอีกด้วย

(ข) สภาพการแข่งขันภายในอุตสาหกรรม
บริษัทเป็นผู้นำเข้าผลิตภัณฑ์เกี่ยวกับวิศวกรรมจากบริษัทต่างชาติหลายประเทศ
ซึ่งส่วนใหญ่ได้ประกอบธุรกิจร่วมกันเป็นเวลาหลายปีแล้ว ราคาของสินค้าอิงจากราคาตลาดโลก
และอัตราแลกเปลี่ยนเงินตราต่างประเทศเป็นส่วนใหญ่ แต่ก็ยังมีการแข่งขันด้านราคาอย่างรุนแรง
สินค้าส่วนใหญ่รับการรับรองจากสถาบันต่าง ๆ
จึงทำให้สินค้าที่บริษัทเป็นผู้จัดจำหน่ายเป็นที่น่าเชื่อถือและนิยมกันอย่างแพร่หลาย

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 ประกอบธุรกิจด้านการนำเข้าและผู้แทนจำหน่าย
ออกแบบและติดตั้งผลิตภัณฑ์วิศวกรรม ที่รับโอนธุรกิจ
ผลิตภัณฑ์และพนักงานทั้งหมดรวมทั้งผู้ร่วมค้ามาจากหน่วยงานเดิมที่อยู่ในบริษัท เบอร์ลี่ ยุคเกอร์
จำกัด (มหาชน) ผลิตภัณฑ์ที่นำเข้าทั้งหมดเป็นตราของสินค้าจาก ทวีปยุโรป
สหรัฐอเมริกาและเอเซีย บริษัทได้เน้นการพัฒนาธุรกิจเป็นหลัก โดยสรรหาผลิตภัณฑ์ใหม่ ๆ
ออกสู่ตลาด สร้างความหลากหลายและเป็นทางเลือกใหม่ให้กับลูกค้า
รวมทั้งขยายคุณภาพทางด้านบริการ ริเริ่มเทคโนโลยีใหม่ ๆ
และพัฒนาระบบมาตรฐานการดำเนินงานตลอดเวลา

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

2. บริษัท ไทย-สแกนดิค สตีล จำกัด

(1) ลักษณะผลิตภัณฑ์หรือบริการ

บริษัทประกอบธุรกิจ ออกแบบ ผลิต และ ชุบสังกะสี
โครงสร้างเหล็กเพื่อใช้กับเสาสายส่งไฟฟ้าแรงสูง
เสาสื่อสารโทรคมนาคม และ อุตสาหกรรมทั่วไปทั้งในประเทศและต่างประเทศ

(2) การตลาดและภาวะการแข่งขัน

(ก) บริษัทได้มีการขยายตลาดในส่วนการส่งออกไปยังหลากหลายประเทศมากขึ้น อาทิเช่น
ปากีสถาน อินเดีย ออสเตรเลีย สวีเดน สหรัฐอเมริกา และสิงค์โปร์
นอกเหนือจากตลาดในแถบอาฟริกาและประเทศเพื่อนบ้าน
บริษัทได้มีการส่งออกผลิตภัณฑ์ไปยังประเทศเหล่านั้นมากกว่าร้อยละ 85 ของยอดการผลิตทั้งหมดในปี
2549 ปัจจัยหลักที่มีผลให้ผลิตภัณฑ์และบริษัทเป็นที่เชื่อถือ
คือคุณภาพและการส่งมอบที่เป็นไปตามข้อตกลงกับลูกค้าโดยเฉพาะอย่างยิ่งลูกค้าจากต่างประเทศ
ซึ่งล้วนแต่เป็นบริษัทชั้นนำ อาทิเช่น SIEMENS, RAMBOLL DENMARK และ ABB เป็นต้น
บริษัทได้มีทำการพัฒนาอย่างต่อเนื่องในด้านเทคโนโลยีการผลิต และกระบวนการ
โดยมีการปรับปรุงซอฟแวร์ที่ใช้ในการออกแบบและการให้รายละเอียดที่ทำการเชื่อมต่อกับระบบการผลิต
บริษัทได้พัฒนาประสิทธิภาพของระบบควบคุมการผลิตสินค้า
การวิเคราะห์การบริหารจัดการการการใช้วัตถุดิบเพื่อลดต้นทุน และวัสดุเหลือใช้ จัดการสินค้า
ค้าคลัง และระบบบัญชีให้สามารถเชื่อมโยงข้อมูลระหว่างกัน ซึ่งจะสามารถเพิ่มประสิทธิภาพใน
การบริหารจัดการข้อมูลให้ดียิ่งขึ้นด้วย

(ข) สภาพการแข่งขันภายในอุตสาหกรรม

อุตสาหกรรมโครงสร้างเหล็กชุบสังกะสีในประเทศ มีผู้ประกอบการทั้งหมด 5 ราย
โดยเป็นผู้ประกอบ การขนาดใหญ่ 2 ราย และขนาดกลางอีก 3 ราย
บริษัทเป็นผู้นำตลาดที่มีส่วนแบ่งตลาดร้อยละ 38 สภาพการแข่งขันในช่วงปีที่ผ่านมาค่อนข้างรุนแรง
สืบเนื่องจากปริมาณงานในประเทศค่อนข้างมีจำกัด ทำให้บริษัทจึงมุ่งเน้นไปยังตลาดในต่างประเทศ

(3) การจัดหาผลิตภัณฑ์หรือบริการ

(ก) บริษัทและโรงงานตั้งอยู่เลขที่ 7 ถนนไอ-ห้า นิคมอุตสาหกรรมมาบตาพุด ตำบลมาบตาพุด
อำเภอเมือง จังหวัดระยอง 21150 ก่อตั้งเมื่อปี 2534 โดยการร่วมทุนระหว่างบริษัท เบอร์ลี่
ยุคเกอร์ จำกัด (มหาชน) บริษัท Jarlso Fabrik A/S และบริษัท Betonmas A/S
จากประเทศนอร์เวย์ บริษัทใช้เทคโนโลยีและกระบวนการผลิตที่ทันสมัย
เริ่มตั้งแต่ขั้นตอนการออกแบบ การเตรียมการผลิต และการควบคุมติดตามผลการผลิต
การบริหารจัดการการใช้วัตถุดิบอย่างมีประสิทธิภาพ เครื่องจักรหลักในการผลิตจะควบคุม
โดยระบบคอมพิวเตอร์ โดยมีการเชื่อมต่อกับฐานข้อมูลการออกแบบหรือที่เรียกกันว่าระบบ CAD/CAM
นอกจากนี้ บริษัทได้พัฒนาและเพิ่มประสิทธิภาพ
ในส่วนนี้โดยการติดตั้งซอฟแวร์การออกแบบที่ทันสมัยที่สุดในขณะนี้
รวมถึงการหุ่นยนต์สำหรับใช้ในการเชื่อม ในชิ้นส่วนสำคัญเพื่อยกระดับคุณภาพ
เพิ่มผลผลิต และความแข็งแรงปลอดภัย กระบวนการชุบสังกะสีโดยวิธีจุ่มร้อน
บริษัทมีเตาชุบสังกะสีที่เป็นเซรามิคขนาดใหญ่ที่สุดในอาเซียน ซึ่งมีอายุการใช้งานมากว่า 30 ปี
บริษัทมีนโยบายที่จะสนับสนุนสินค้าที่ผลิตภายในประเทศดังนั้น สัดส่วนวัตถุดิบกว่าร้อยละ 95
ที่ประกอบด้วย เหล็กฉาก เหล็กแผ่น และ
แร่สังกะสี จะถูกจัดซื้อจากผู้ผลิตภายในประเทศ

(ข) ผลกระทบสิ่งแวดล้อม

บริษัทก็ยังคงมุ่งเน้นความสำคัญของความรับผิดชอบต่อสังคมและสิ่งแวดล้อม
มีมาตรการประเมินอย่างต่อเนื่องของระบบการบริหารจัดการสิ่งแวดล้อม ISO 14001: 2004
ในส่วนกระบวนการชุบที่เกิดควันขึ้นบ้างในภาวะที่อากาศมีความหนาแน่นสูง
ซึ่งบริษัทได้มีการว่าจ้างบริษัทที่ได้รับการรับรองมาตรฐานใน การตรวจสอบมลพิษ
ทำการตรวจวัดค่าต่าง ๆ
ซึ่งปรากฏว่าอยู่ต่ำกว่าเกณฑ์มาตรฐานที่ได้กำหนดไว้ตามประกาศกระทรวงมหาดไทย ฉบับที่103
พ.ศ. 2520 บริษัทได้ทำการติดตั้งระบบเพิ่มเติมเพื่อกำจัดควันที่เกิดขึ้นให้เหลือน้อยที่สุด
และมีการปรับปรุงเพิ่มเติมเพื่อให้ระบบมีประสิทธิภาพมากขึ้นเป็นที่เรียบร้อยแล้ว

(4) งานที่ยังไม่ได้ส่งมอบ (ไม่มี)

โลจิสติกส์

1. บริษัท เบอร์ลี่ ยุคเกอร์ โลจิสติกส์ จำกัด

(1) ลักษณะผลิตภัณฑ์หรือบริการ

ดำเนินธุรกิจให้บริการงานบริหารคลังสินค้าอิสระ การจัดเก็บ และการกระจายสินค้าทั่วประเทศ
รวมทั้ง
การให้บริการออกของผ่านพิธีการศุลกากรทั้งนำเข้าและส่งออกสินค้า ให้บริการทั้งลูกค้าในกลุ่มบริษัท
และลูกค้าภายนอก ธุรกิจแบ่งเป็น 3 กลุ่มใหญ่คือ

คลังสินค้า – ให้บริการการตรวจรับสินค้าเข้า, การจัดเก็บตามกลุ่ม ชนิด วันหมดอายุ,
การเบิกของ, การบรรจุหีบห่อใหม่, การจัดหมู่สินค้า,
การเตรียมใบสั่งสินค้าและการเก็บเงินขณะส่งมอบ -
ทั้งหมดเป็นไปตามเกณฑ์หรือเงื่อนไขความต้องการของลูกค้า ปัจจุบันบริษัทมีคลังสินค้า 3 แห่ง
เนื้อที่รวมประมาณ 60,000 ตร.ม. และมีรายการสินค้ามากกว่า 16,000 รายการ (SKU’s)
บริษัทได้ลงทุนติดตั้งระบบคอมพิวเตอร์ควบคุมการจัดการคลังสินค้า (WMS ตรา ISIS)
พร้อมด้วยระบบแรควางสินค้าที่ทันสมัยที่สุด ซึ่งก่อให้เกิดข้อได้เปรียบและประโยชน์ต่อลูกค้า
เช่นสามารถตรวจสอบและติดตามค้นหารายการสินค้าได้อย่างถูกต้องแม่นยำ
สามารถจัดและควบคุมการจ่ายสินค้าตามระบบ FIFO / FEFO / LIFO ได้อย่างเที่ยงตรง
แยกเก็บสินค้าในพื้นที่เก็บตามอุณหภูมิควบคุมที่ต้องการทั้งห้องอุณหภูมิปกติ ห้องปรับอากาศและห้องเย็น
หรือพื้นที่เฉพาะสินค้าตามที่ลูกค้าต้องการ และความแม่นยำของสินค้าคงคลังที่ระดับร้อยละ 99.9

ขนส่ง - การจัดเตรียมสินค้าเพื่อกระจายส่งให้ลูกค้า การจัดการสายขนส่งด้วยรถของตนเอง
รถเช่าและการประสานงานกับผู้รับเหมาแต่ละสาย
โดยเน้นความสมดุลย์ระหว่างอัตราการใช้ประโยชน์สูงสุดของรถและการบริการตรงเวลาตามที่ลูกค้าต้องการ
ปัจจุบันโดยเฉลี่ย บริษัทกระจายสินค้าประมาณ 35,000 หีบต่อวันทั่วทั้งประเทศจากใบสั่งประมาณ
25,000 ใบสั่งในแต่ละวัน รวมทั้งการขนส่งแบบเหมาเที่ยว และการจัดการสินค้าคืน

ตัวแทนพิธีการศุลกากร - เป็นตัวแทนที่ได้รับใบอนุญาต(เลขที่ 208)
ขอบเขตการให้บริการของบริษัทเป็นแบบครบวงจร ทั้งนำเข้า ส่งออก ทางเรือ เครื่องบิน ทางบก
(แบบออนไลน์ทางอีเล็คโทรนิคทั้ง “Green Line” และระบบ “Paperless”)
และครอบคลุมถึงการแก้ปัญหาการจัดการด้านซัพพลายเชน รวมทั้งบริการอื่น ๆ ที่เกี่ยวข้อง เช่น
การขอคืนอากรมาตรา 19 ทวิ เป็นต้น

(2) การตลาดและภาวะการแข่งขัน

(ก) ด้านการตลาดบริษัทเน้นการให้บริการที่มีคุณภาพ และความพอใจของลูกค้าเป็นหลักสำคัญ
ในราคาที่เหมาะสมและยุติธรรม บริษัทยังคงให้บริการลูกค้าซึ่งอยู่ในกลุ่มบริษัท เบอร์ลี่ ยุคเกอร์
เป็นส่วนใหญ่กว่าร้อยละ 95 ความเสี่ยงจึงยังขึ้นอยู่กับธุรกิจในกลุ่มบริษัท อย่างไรก็ตาม
บริษัทมีเป้าหมายที่จะขยายการบริการไปสู่ลูกค้าข้างนอกมากขึ้นในแต่ละปีเพื่อลดความเสี่ยงดังกล่าว
บริษัทมีจำนวนลูกค้า
หนึ่งรายที่ก่อให้เกิดรายได้เกินร้อยละ 30 คือ บริษัท เบอร์ลี่ ยุคเกอร์ ฟู้ดส์ จำกัด
ซึ่งเป็นบริษัทย่อยในกลุ่ม บริษัท เบอร์ลี่ ยุคเกอร์ เช่นกัน

(ข) สภาพการแข่งขันภายในอุตสาหกรรม

การแข่งขันมีความเข้มข้นขึ้น ทั้งจากผู้ให้บริการระหว่างประเทศรายใหญ่และผู้ประกอบการขนส่งที่
ขยายไปทำธุรกิจคลังสินค้า อย่างไรก็ตาม
เนื่องจากจำนวนคู่แข่งที่มีคลังสินค้าทันสมัยขนาดใหญ่เทียบเท่าหรือใหญ่กว่าคลังสินค้าของบริษัทมีจำนวนจำกัด
การแข่งขันด้านนี้ จึงยังไม่รุนแรงเท่ากับตลาดระดับ
ล่างลงไปที่มีคู่แข่งจำนวนมาก จำนวนคู่แข่งในตลาดโดยประมาณมีจำนวน 12 ราย ได้Diethelm,
IDS Logistics, Exel, KPN Logistics, Ceva, Blue & Wihite, Linfox, DHL,
TNT, Fedex, Eternity, APL Logistics and EAC Logistics

(3) การจัดหาผลิตภัณฑ์หรือบริการ

(ก) บริษัทตั้งอยู่เลขที่ 99 อาคารเบอร์ลี่ ยุคเกอร์ ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 บริษัทมีคลังสินค้า 3 แห่ง

1) เลขที่ 48 ซอยสมานฉันท์-บาโบส ถนนสุขุมวิท 42 แขวงพระโขนง เขตคลองเตย
กรุงเทพมหานคร 10110

2) เลขที่ 91 หมู่ที่ 15 ตำบลราชาเทวะ อำเภอบางพลี จังหวัดสมุทรปราการ 10540

3) เลขที่ 228 หมู่ที่ 1 ถนนราษฎร์บูรณะ แขวงราษฎร์บูรณะ เขตราษฎร์บูรณะ กรุงเทพมหานคร
10140

บริษัทเน้นการการให้บริการโลจิสติกส์ที่เพิ่มคุณค่าและครบวงจรให้แก่ลูกค้าในกลุ่มบริษัทเบอร์ลี่
ยุคเกอร์ และบุคคลภายนอก ตามความคาดหวังของลูกค้า โดยบุคคลากรมืออาชีพ
ด้วยเทคโนโลยีที่ทันสมัย และการประสานความร่วมมือกับคู่ค้าในกระบวนการปฎิบัติการที่มีคุณภาพ
อันก่อให้เกิดผลตอบแทนที่เหมาะสมต่อผู้ถือหุ้นและผู้มีส่วนได้เสีย บริษัทมีนโยบายคุณภาพ คือ
มุ่งให้บริการที่เป็นเลิศพร้อมกับ การปรับปรุงอย่างต่อเนื่อง โดยมีหลักคือ
บริษัทและลูกค้าจะเติบโตไปพร้อม ๆ กัน
บริษัทเชื่อว่าวิธีที่จะรักษาความสัมพันธ์กับลูกค้าแบบระยะยาวได้นั้น
จะต้องให้บริการที่มีคุณภาพที่สุดและลูกค้าพอใจ บริษัทมีการติดตามสำรวจความพึงพอใจ
และความเข้าใจในความต้องการของลูกค้าอย่างสม่ำเสมอตามนโยบายคุณภาพ ISO 9001:2000
ของบริษัทโดยใช้เป็นเครื่องชี้วัดผลการปฏิบัติงานของบริษัทกระบวนการนี้จะยังคงดำเนินอยู่อย่างต่อเนื่อง
เพื่อทำให้มั่นใจได้ว่าบริษัทได้บรรลุวัตถุประสงค์ ตามคำมั่นสัญญาในการให้บริการที่มีคุณภาพ
โดยมีการเปลี่ยนแปลงและการพัฒนาอย่างต่อเนื่อง

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

เทคโนโลยีและสารสนเทศ

1. บริษัท ที.ซี.ซี. เทคโนโลยี จำกัด

(1) ลักษณะผลิตภัณฑ์หรือบริการ

ดำเนินธุรกิจศูนย์คอมพิวเตอร์ (Data Center) ซึ่งเน้นการให้บริการพื้นที่เช่าสำหรับเซิร์ฟเวอร์
การให้บริการจัดการระบบ บริการระบบสำรองข้อมูล บริการดูแลระบบรักษาความปลอดภัย
และบริการโครงข่ายเคเบิลใยแก้วภายในอาคารเอ็มไพร์ และการให้บริการศูนย์คอมพิวเตอร์สำรอง

(2) การตลาดและภาวะการแข่งขัน

บริษัทเน้นคุณภาพในการให้บริการ ไม่เน้นกลยุทธการตัดราคา เนื่องจากบริการที่จัดนี้อยู่ในระดับ
Premium ลูกค้าหลักเป็นกลุ่มบริษัทในเครือ ลูกค้าภาคเอกชนทั้งบริษัทภายในและต่างประเทศ
และลูกค้าภาครัฐ

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคาร เอ็มไพร์ทาวเวอร์ ชั้น 30 เลขที่ 195 ถนนสาทรใต้ แขวงยานนาวา
เขตสาทร กรุงเทพมหานคร 10120 ก่อตั้งเมื่อปี 2544 โดยมีทุนจดทะเบียนชำระแล้ว 120
ล้านบาท ในปี 2546 บริษัท เบอร์ลี่ ยุคเกอร์ จำกัด (มหาชน)
เข้ามาลงทุนในกิจการโดยถือหุ้นร้อยละ 51 และเมื่อวันที่ 29 เมษายน 2548
ได้ทำการเพิ่มทุนจดทะเบียนขึ้นอีก 60 ล้านบาท รวมเป็นทุนจดทะเบียนชำระแล้วเป็น 180 ล้านบาท
โดยบริษัท เบอร์ลี่ ยุคเกอร์ จำกัด (มหาชน) มิได้ลงทุนซื้อหุ้นเพิ่มตามสัดส่วน
ทำให้สัดส่วนการถือหุ้นของเบอร์ลี่ ยุคเกอร์ ลดลงเหลือร้อยละ 34

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)